Keskkonnaamet
info@keskkonnaamet.ee	Teie: 07.05.2024 nr DM-125181-10

Meie: 04.06.2024 nr 4-4/24/3412-5	

Arvamus Pugastu VI uuringuruumi geoloogilise uuringu loa taotluse kohta

Keskkonnaamet esitas 25.08.2023 kirjaga nr DM-125181-6 Riigi Kaitseinvesteeringute Keskusele (edaspidi RKIK) arvamuse avaldamiseks Pugastu VI uuringuruumi geoloogilise uuringu loa taotluse. Arvestades, et taotletava uuringuala asukoht oli Nursipalu harjutusvälja kavandataval laienduse alal, palus RKIK kaaluda võimalust menetleda taotlust alles siis, kui harjutusvälja laienduse piirid ja väljaõppealade asukohad on selgunud. Keskkonnaamet pikendas toona menetlust ning palub nüüd täiendavalt RKIK seisukohta menetluse jätkamiseks.

Nursipalu harjutusvälja laiendamine ja harjutusvälja uued piirid otsustati Vabariigi Valitsuse 20.10.2023 korraldusega nr 266 „Kaitseväe Nursipalu harjutusvälja laiendamine planeerimisseadust kohaldamata, keskkonnamõju hindamata jätmine ja Natura asjakohase hindamise algatamine“. Osa harjutusvälja väljaõppealadest ja muude rajatiste asukohtadest on juba selgunud ning nende kavandamine jätkub.
 
Praegu teadaolevate andmete alusel ei ole ette näha, et geoloogilise uuringu tegemisega Pugastu VI uuringuruumis Rõuge vallas Tsirgupalu külas Hõimoja katastriüksusel 69701:002:0751 kaasneks  negatiivne mõju Nursipalu harjutusvälja kasutamisele. RKIK nõustub geoloogilise uuringu tegemisega taotluse dokumentides kirjeldatud asukohas ja mahus.
   
Peame vajalikuks rõhutada, et antud arvamus ei anna õigustatud ootust kaevandamisloa kooskõlastamiseks edaspidi. Kaevandamisloa taotlemise korral annab RKIK oma seisukoha kavandamisloa menetluses, lähtudes kaevandamise eeldatavast mõjust harjutusvälja töövõimele ja sihtotstarbelisele kasutamisele. Muude tegevuste, sealhulgas uue kaevanduse lubamine samal maa-alal on võimalik ainult sel juhul, kui see ei takista mingil määral riigikaitselise väljaõppe korraldamist harjutusväljal.

Lugupidamisega

(allkirjastatud digitaalselt)

Heli Randes
üldosakonna juhataja

Ene Mägi
+372 5332 6339 ene.magi@rkik.ee